|  |  |  |  |  |  |  |
| --- | --- | --- | --- | --- | --- | --- |
| Številka: 0143-312/2023-2720- 5 | | | | | | |
| Ljubljana, 16. 5. 2023 | | | | | | |
|  | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| **ZADEVA: Letno poročilo Stanovanjskega sklada Republike Slovenije, javnega sklada za leto 2022 z revizorjevim poročilom – predlog za obravnavo** | | | | | | | | | | | |
| 1. Predlog sklepov vlade: | | | | | | | | | | | |
| Na podlagi četrte alineje 13. člena in drugega odstavka 41. člena Zakona o javnih skladih (Uradni list RS, št. 77/08, 8/10 – ZSKZ-B, 61/20 – ZDLGPE in 206/21 – ZDUPŠOP) in drugega odstavka 4. člena Akta o ustanovitvi Stanovanjskega sklada Republike Slovenije, javnega sklada (Uradni list RS, št. 6/11, 60/17, 17/18, 4/19 in 31/21), je Vlada Republike Slovenije na … seji dne ... sprejela naslednji  S K L E P   1. Vlada Republike Slovenije je sprejela Letno poročilo Stanovanjskega sklada Republike Slovenije, javnega sklada za leto 2022 z revizorjevim poročilom. 2. V letu 2022 je Stanovanjski sklad Republike Slovenije, javni sklad realiziral presežek odhodkov nad prihodki v višini 21.690.475 EUR. Z upoštevanjem računa finančnih terjatev in naložb ter računa financiranja je realizirano zmanjšanje sredstev na računih v višini 2.550.772 EUR kot rezultat poslovanja z lastnim premoženjem v letu 2022. Vlada Republike Slovenije sprejme odločitev, da ugotovljeni presežek odhodkov nad prihodki predstavlja zmanjšanje namenskega premoženja javnega sklada.   Barbara Kolenko Helbl  GENERALNA SEKRETARKA    Priloga:   * Sklep Nadzornega sveta Stanovanjskega sklada RS sprejet dne 14. 3. 2023, * Letno poročilo Stanovanjskega sklada Republike Slovenije, javnega sklada za leto 2022 z revizorjevim poročilom in NNJF izjavo   Prejmejo:   * Ministrstvo za solidarno prihodnost ([gp.msp@gov.si](mailto:gp.msp@gov.si)) * Ministrstvo za finance ([gp.mf@gov.si](mailto:gp.mf@gov.si) ) * Stanovanjski sklad Republike Slovenije, javni sklad ([tajnistvo@ssrs.si](mailto:tajnistvo@ssrs.si)) * Urad Vlade RS za komuniciranje ([gp.ukom@gov.si](mailto:gp.ukom@gov.si)) * Služba Vlade RS za zakonodajo ([gp.svz@gov.si](mailto:gp.svz@gov.si) ) | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
| / | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| * Simon Maljevac, minister za solidarno prihodnost * Klemen Ploštajner, državni sekretar, * Živa Matjašič, v.d. generalne direktorice Direktorata za stanovanja | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| * mag. Črtomir REMEC, direktor, Stanovanjski sklad RS | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | |
| / | | | | | | | | | | | |
| 5. Kratek povzetek gradiva: | | | | | | | | | | | |
| Akt o ustanovitvi Stanovanjskega sklada Republike Slovenije, javnega sklada, (Uradni list RS, št. [6/11](http://www.uradni-list.si/1/objava.jsp?urlid=20116&stevilka=201" \t "_blank), 60/17, 17/18, 4/19 in 31/21) v drugem odstavku 4. člena določa, da pravice in dolžnosti ustanovitelja sklada izvršuje Vlada Republike Slovenije, pri čemer so pristojnosti ustanovitelja določene s predpisi s stanovanjskega področja in predpisi o javnih skladih. Po določbi četrte alineje 13. člena Zakona o javnih skladih (Uradni list RS, št. 77/08, 8/10 – ZSKZ-B, 61/20 – ZDLGPE in 206/21 – ZDUPŠOP, v nadaljevanju ZJS-1) ustanovitelj sprejema letno poročilo javnega sklada. Na podlagi Zakona o spremembah Zakona o Vladi Republike Slovenije (Uradni list RS št. 163/23 - ZVRS-J) in Zakona o spremembah in dopolnitvah Zakona o državni upravi (Uradni list RS št. 18/23 - ZDU-10) je ministrstvo, pristojno za stanovanjsko področje postalo Ministrstvo za solidarno prihodnost. Sprememba Akta o ustanovitvi Stanovanjskega sklada Republike Slovenije, javnega sklada, s katero bo spremenjena pristojnost usklajena, je v pripravi.  Nadzorni svet Stanovanjskega sklada Republike Slovenije, javnega sklada je dne 14. 3. 2023 na svoji 93. redni seji sprejel – potrdil besedilo Letnega poročila o delu Stanovanjskega sklada Republike Slovenije, javnega sklada v letu 2022 (v nadaljevanju Letno poročilo Stanovanjskega sklada RS).  Letno poročilo Stanovanjskega sklada RS je v skladno s 4. alinejo 13. člena ZJS-1 ter na podlagi 2. odstavka 4. člena Akta o ustanovitvi Stanovanjskega sklada Republike Slovenije, kot javnega sklada posredovano v sprejem Vladi Republike Slovenije. | | | | | | | | | | | |
| 6. Presoja posledic za: | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | DA/**NE** | |
| b) | usklajenost slovenskega pravnega reda s pravnim redom Evropske unije | | | | | | | | | DA/**NE** | |
| c) | administrativne posledice | | | | | | | | | DA/**NE** | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | DA/**NE** | |
| d) | okolje, vključno s prostorskimi in varstvenimi vidiki | | | | | | | | | DA/**NE** | |
| e) | socialno področje | | | | | | | | | DA/**NE** | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | DA/**NE** | |
| 7.a Predstavitev ocene finančnih posledic nad 40.000 EUR: | | | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | | |  |
| II. Finančne posledice za državni proračun | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
|  | | | |  | | | |  | | | |
|  | | | |  | | | |  | | | |
| SKUPAJ | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**  * /  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  /.  **II.b Manjkajoče pravice porabe bodo zagotovljene s prerazporeditvijo:**  /.  **II.c Načrtovana nadomestitev zmanjšanih prihodkov in povečanih odhodkov proračuna:**  / | | | | | | | | | | | |
| **7.b Predstavitev ocene finančnih posledic pod 40.000 EUR:**  Gradivo nima finančnih posledic. | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | **NE** | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | **NE** | | |
| Gradiva ni potrebno predhodno objaviti na spletni strani predlagatelja. | | | | | | | | | | | |
|  | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | **NE** | | |
| **11. Gradivo je uvrščeno v delovni program vlade:** | | | | | | | | | **NE** | | |
| Simon Maljevac  MINISTER | | | | | | | | | | | |

PRILOGE:

* Sklep Nadzornega sveta Stanovanjskega sklada RS sprejet dne 14. 3. 2023,
* Letno poročilo Stanovanjskega sklada Republike Slovenije, javnega sklada za leto 2022 z revizorjevim poročilom in NNJF izjavo

**OBRAZLOŽITEV**

Akt o ustanovitvi Stanovanjskega sklada Republike Slovenije, javnega sklada (Uradni list RS, št. [6/11](http://www.uradni-list.si/1/objava.jsp?urlid=20116&stevilka=201), 60/17, 17/18, 4/19 in 31/21) v drugem odstavku 4. člena določa, da pravice in dolžnosti ustanovitelja sklada izvršuje Vlada Republike Slovenije, pri čemer so pristojnosti ustanovitelja določene s predpisi s stanovanjskega področja in predpisi o javnih skladih. Po določbi četrte alineje 13. člena Zakona o javnih skladih (Uradni list RS, št. 77/08, 8/10 – ZSKZ-B, 61/20 – ZDLGPE in 206/21 – ZDUPŠOP, v nadaljevanju ZJS-1) ustanovitelj sprejema letno poročilo javnega sklada. Na podlagi Zakona o spremembah Zakona o Vladi Republike Slovenije (Uradni list RS št. 163/23 - ZVRS-J) in Zakona o spremembah in dopolnitvah Zakona o državni upravi (Uradni list RS št. 18/23 - ZDU-10) je ministrstvo, pristojno za stanovanjsko področje postalo Ministrstvo za solidarno prihodnost. Sprememba Akta o ustanovitvi Stanovanjskega sklada Republike Slovenije, javnega sklada, s katero bo spremenjena pristojnost usklajena, je v pripravi.

Nadzorni svet Stanovanjskega sklada Republike Slovenije, javnega sklada je dne 14. 3. 2023 na svoji 93. redni seji sprejel – potrdil besedilo Letnega poročila o delu Stanovanjskega sklada Republike Slovenije, javnega sklada v letu 2022 (v nadaljevanju Letno poročilo SSRS). Prilagamo sklep.

Letno poročilo SSRS je skladno s 4. alinejo 13. člena ZJS-1 ter na podlagi 2. odstavka 4. člena Akta o ustanovitvi Stanovanjskega sklada Republike Slovenije, kot javnega sklada posredovano preko resornega ministrstva za solidarno pristojnost, v sprejem Vladi Republike Slovenije.

Letno poročilo SSRS je pregledala družba (imenovana s sklepom Vlade Republike Slovenije s sklepom št. 47602-18/2019/2 z dne 7. 8. 2019) Valuta, družba za revizijo d.o.o. iz Maribora, ki je 28. 02. 2022 ugotovila, da so računovodski izkazi sestavljeni v skladu z Zakonom o računovodstvu (Uradni list RS, št. 23/99, 30/02 - ZJF-C, 114/06 - ZUE) ter s slovenskimi računovodskimi standardi in da podajajo resničen in pošten prikaz finančnega stanja SSRS na dan 31. 12. 2022 ter njegovega poslovnega izida za končano leto 2022.

Poslovno poročilo je skladno z revidiranimi računovodskimi izkazi. Letno poročilo je sestavljeno iz računovodskega in poslovnega poročila. Računovodsko poročilo zajema bilanco stanja, izkaz prihodkov in odhodkov ter pojasnila k izkazom.

SSRS je pravna oseba javnega prava in je registriran kot javni sklad. Razvrščen je med »druge uporabnike enotnega kontnega načrta«, zato zanj veljajo določila Zakona o računovodstvu. SSRS prihodke in odhodke skladno z zakonom spremlja po načelu denarnega toka.

Dolgoročne cilje poslovanja SSRS opredeljuje zlasti nacionalni stanovanjski program. V letu 2015 je bila sprejeta Resolucija o nacionalnem stanovanjskem programu 2015−2025 (Uradni list RS, št. 92/15 z dne 4. 12. 2015, v nadaljevanju ReNSP15-25), ki oblikuje aktivno stanovanjsko politiko, s katero država prispeva k doseganju ciljev, zastavljenih v svojih razvojnih, prostorskih in socialnih razvojnih programih, k ureditvi razmer na stanovanjskem področju in dolgoročnemu zagotavljanju kakovosti bivanja za vse prebivalce. ReNSP15‑25 kot glavnega izvajalca stanovanjske politike določa SSRS, zato je dokument vplival na oblikovanje srednjeročnih in kratkoročnih ciljev od leta 2016 dalje.

Za obdobje do leta 2025 je bila pripravljena in sprejeta Poslovna politika Stanovanjskega sklada Republike Slovenije, javnega sklada, 2021–2025. Vlada RS je sprejela Poslovno politiko Stanovanjskega sklada Republike Slovenije, javnega sklada, 2021–2025, sprejela s sklepom št. 47602-2/2021/3 z dne 11. 3. 2021.

Poslovni in finančni načrt Stanovanjskega sklada Republike Slovenije, javnega sklada, za leti 2021 in 2022 je v tem času predstavlja načrt kratkoročnega poslovanja. Vlada RS je Poslovni in finančni načrt Stanovanjskega sklada Republike Slovenije, javnega sklada, za leti 2021 in 2022, sprejela s sklepom št. 47602-9/2021/6 z dne 1. 6. 2021. Pri oceni realizacije za leto 2021 je bilo ugotovljeno, da bodo rezultati poslovanja leta 2021 odstopali od finančnega načrta, zato je bil pripravljen Rebalans poslovnega in finančnega načrta za leti 2021 in 2022. Rebalans poslovnega in finančnega načrta Stanovanjskega sklada Republike Slovenije za leti 2021 in 2022 je Vlada RS sprejela s sklepom 47602-9/2021/12 z dne 30. 12. 2021. Z dokumentom je predhodno soglašal NS SSRS na 80. redni seji 18. 10. 2021. Drugi rebalans poslovnega in finančnega načrta Stanovanjskega sklada Republike Slovenije za leti 2021 in 2022 je Vlada RS sprejela s sklepom 47602-29/2022/4 z dne 20. 12. 2022. Z dokumentom je predhodno soglašal NS SSRS na 90. redni seji 26. 9. 2022.

Na poslovanje leta 2022 so tako vplivali srednjeročni cilji iz Poslovne politike in kratkoročni cilji iz poslovnega ter finančnega načrta za leto 2022, spremenjenega z rebalansoma.

Leta 2022 je SSRS realiziral 14.067.550 evrov prihodkov. Doseženi prihodki so v višini 90 odstotkov v primerjavi s finančnim načrtom, ki je predvideval 15.679.611 evrov prihodkov. V primerjavi z doseženimi prihodki leta 2021 so prihodki leta 2022 realizirani v višini 119 odstotkov. Odstopanja v primerjavi z načrtovanimi prihodki po finančnem načrtu se nanašajo na manjšo realizacijo kapitalskih prihodkov iz prodaj nepremičnin v zadnjem tromesečju leta 2022 na razpisani javni dražbi.

V kategoriji udeležbe na dobičku in dohodki od premoženja so zajeti vsi prihodki od udeležbe na dobičku in dividendah, prihodki od obresti za dolgoročna posojila, obresti od kratkoročno plasiranih sredstev in prihodki, doseženi z oddajanjem stanovanj. Prihodki so bili realizirani v višini 13.165.506 evrov, kar je 98 odstotkov načrtovanih in 133 odstotkov v primerjavi z letom 2021. Odstopanja od načrtovanih prihodkov ni bilo.

Doseženi prihodki v kategoriji prihodkov od prodaje blaga in storitev leta 2022, v katero sodijo prihodki, doseženi s prodajo stanovanj, so znašali 130.771 evrov in so višji od načrtovanih za 145 odstotkov. Prihodki od prodaje blaga in storitev leta 2022 so bili v primerjavi z letom 2021 realizirani v višini 147 odstotkov. Realizacija je višja od načrtovane zgolj iz razloga, ker je realizacija prihodkov v tej kategoriji odvisna od uspeha pri unovčevanju spornih terjatev oz. realizaciji prodaj

Leta 2022 je bilo realiziranih 399.632 evrov kapitalskih prihodkov. V to kategorijo so uvrščeni prihodki, doseženi s prodajo poslovno nepotrebnega premoženja. Prihodki so bili doseženi v višini 21 odstotkov načrtovanih. Prihodki leta 2022 so bili v primerjavi s prihodki v tej kategoriji leta 2021 realizirani v višini 29 odstotkov. Razlog za nižjo realizacijo prihodkov v tej kategoriji je zamik pri prodaji sklopa zemljišč (E4) na območju Novega Brda v Ljubljani. Javna dražba je bila razpisana konec leta 2022. Realizacija prihodkov bo predvidoma v letu 2023.

V letu 2022 je SSRS prejel 321.703 evrov sredstev iz proračuna v skladu z določbami pogodbe o prenosu sredstev za sofinanciranje javnega najema stanovanj.

31. 3. 2022 je bil sklenjen Aneks št. 1 k Pogodbi o prenosu sredstev za sofinanciranje javnega najema stanovanj, ki je določal, da se lahko Skladu povrne še preostali del v višini 272.201 evrov. Skupni znesek po pogodbi iz leta 2021 je znašal 360.000 evrov. Nakazilo je SSRS prejel 16. 5. 2022.

Za povračilo stroškov izvajanja javne najemne službe, nastalih v letu 2022, je bil 29. 11. 2022 sklenjen Aneks št. 2 k Pogodbi o prenosu sredstev za sofinanciranje javnega najema stanovanj, ki je določal obseg sredstev za leto 2022. V Rebalansu proračuna RS za leto 2022 je bilo načrtovanih 220.500 evrov v okviru proračunske postavke 153254 Stanovanjska dejavnost in ukrepa 2550-21-0002 Izvajanje javnega najema stanovanj. SSRS je na podlagi zahtevka v višini 49.502 evra, sredstva prejel 30. 12. 2022. SSRS je v okviru sodelovanja v evropskem projektu »Financiranje naložb v energetsko učinkovitost« leta 2022 prejel 13.453 evrov nepovratnih sredstev.

Leta 2022 je SSRS realiziral 35.758.025 evrov odhodkov. Odhodki so bili v primerjavi z načrtovanimi (43.223.668 evrov) v višini 83 odstotkov, v primerjavi z letom 2021 pa doseženi v višini 42 odstotkov. Investicijski odhodki so leta 2022 znašali 24.814.910 evrov, pri čemer so bili načrtovani v višini 29.905.831 evrov.

Celotni izdatki za blago in storitve so znašali 8.282.889 evrov, kar je 79 odstotkov načrtovanih in 132 odstotkov v primerjavi z odhodki za te namene leta 2021. Pomembnejši odhodki v tej kategoriji so izdatki za tekoče vzdrževanje, izdatki za pisarniški in splošni material in storitve, izdatki za energijo, vodo, komunalne storitve in komunikacije, izdatki za posebni material in storitve, drugi operativni odhodki ter izdatki za kazni in odškodnine. Nižja realizacija v primerjavi z načrtovanih odhodki je zaradi nekoliko nižjih odhodkov za tekoče vzdrževanje, nižjih izdatkov za kazni in odškodnine ter nižjih operativnih odhodkov.

V okviru investicijskih odhodkov SSRS pridobiva najemna stanovanja ter nakupuje opremo in druga osnovna sredstva. Leta 2022 je SSRS realiziral investicijske odhodke v višini 24.814.910 evrov, kar je 83 odstotkov načrtovanih in v višini 32 odstotkov v primerjavi z letom 2021. Za namene nakupa stanovanj je bilo realiziranih 2.897.569 evrov, za nakup opreme 180.838 evrov, za pridobivanje stanovanj z novogradnjami pa 21.736.503 evrov odhodkov. Realizacija je nekoliko nižja od načrtovane zaradi časovnih zamikov pri projektih in nižjih stroških izvedbe.

S finančnim načrtom za leto 2022 je bilo po načelu denarnega toka načrtovano, da bodo prihodki nižji od odhodkov. Za leto 2022 je bil predviden presežek odhodkov v višini 27.544.057 evrov. SSRS je leta 2022 realiziral 21.690.475 evrov več odhodkov v primerjavi s prihodki. Realizacija leta 2022 je bila nekoliko nižja od načrtovane. Ob upoštevanju celotnega poslovanja, vključno z računom finančnih terjatev in naložb ter računom financiranja, je SSRS leta 2022 zmanjšal stanje na računih za skupno 2.550.772 evrov.

Prejeta vračila danih posojil je SSRS leta 2022 realiziral v višini 4.601.375 evrov, kar je 115 odstotkov načrtovanih. SSRS je leta 2022 prejel 21.375 evrov sredstev kupnin, kar je 126 odstotkov načrtovanih.

Leta 2022 je SSRS izplačal za 7.404.100 evrov novih posojil, kar je 87 odstotkov načrtovanih posojil. Nekoliko nižja realizacija je zaradi zamika črpanj posojil iz razlogov na strani posojilojemalcev. V primerjavi z letom 2021 je bilo odobrenih za 117 odstotkov več posojil. Posojila so bila odobrena javnim skladom za namene zagotavljanja javnih najemnih stanovanj, NSO ter zasebnikom. Leta 2022 je SSRS realiziral za 4.281.350 evrov več danih posojil kot prejetih vračil posojil in prejetih kupnin.

Leta 2022 je SSRS po pogodbi z banko CEB koristil obrok posojila v višini 25 milijonov evrov. S tem koriščenjem je SSRS začel koristiti posojilo do 70.000.000 evrov po posojilni pogodbi z banko CEB, sklenjeni leta 2022. Začetek odplačevanja glavnice se začne v letu 2023. Odplačila glavnic po predhodnih koriščenjih so v letu 2022 znašala 1,6 milijona evrov.

SSRS je leta 2022 evidentiral zmanjšanje sredstev na računih v višini 2.550.772 evrov. Rezultat vpliva na znižanje sklada namenskega premoženja. Rezultat je nižji od načrtovanega zaradi vplivov in sprememb v poslovanju koncem leta 2022 zaradi zunanjih dejavnikov na katere SSRS ni imel vpliva. Načrtovani rezultat poslovanja je bil zmanjšanje sredstev v višini 10,1 milijon evrov.

Med pomembnejšimi spremembami leta 2022 so bili:

* vpliv epidemije koronavirusa SARS-COV-2 in ukrepi, ki jih je v zvezi z omilitvijo posledic epidemije sprejela Republika Slovenija (zlasti posledice 91. člena Zakona o interventnih ukrepih za zajezitev epidemije Covid-19 in omilitev njenih posledic za državljane in gospodarstvo (Uradni list RS, št. 49/20, 61/20, 152/20 – ZZUOOP, 175/20 – ZIUOPDVE, 15/21 – ZDUOP in 206/21 – ZDUPŠOP) ter 116. člena Zakona o interventnih ukrepih za pomoč pri omilitvi posledic drugega vala epidemije Covid-19 (Uradni list RS, št. 203/20, 15/21 – ZDUOP, 82/21 – ZNB-C, 112/21 – ZNUPZ in 206/21 – ZDUPŠOP)) in so vplivali na časovno izvedbo posameznih projektov lastnih investicij;
* vpliv spremenjenih okoliščin na izvedbo posameznih projektov lastnih investicij zaradi razmer v gospodarstvu in v gradbeništvu, ki so se drastično poslabšale in vplivale na zvišanja cen energentov, posameznih gradbenih materialov, oteženo dobavo in transport ter primanjkljaj delovne sile;
* prilagoditev projektov lastnih investicij in nakupov stanovanj ter načinov oddaje v najem zahtevam Javnega razpisa za dodelitev sredstev s področja komponente 16: Stanovanjska politika, investicija: Zagotavljanje javnih najemnih stanovanj za dodelitev sredstev iz načrta za okrevanje in odpornost (oddaja po neprofitni najemnini);
* potrditev virov financiranja po posojilni pogodbi CEB v višini 70 milijonov evrov s spremenjeno dinamiko črpanja v letu 2022 (LD 2113 (2021) pogodba sklenjena 27. 7. 2022);
* uskladitev prihodkov in odhodkov v rebalansu finančnega načrta SSRS za leto 2022.

SSRS je za rezerve leta 2022 namenil 388.770 evrov. Odhodki v tej kategoriji predstavljajo oblikovanje rezervnega sklada ter rezervacije za kreditna tveganja.

Spremembe sredstev, obveznosti in skladov v bilanci stanja prikazuje tabela »Bilanca stanja na dan 31. 12. 2022 v primerjavi s stanjem na dan 31. 12. 2021«. Med pomembnejšimi spremembami je zmanjšanje kratkoročnih sredstev in posledično povečanje dolgoročnih zaradi investicij v pridobivanje najemnih stanovanj. Med obveznostmi do virov sredstev je pomembnejša sprememba pri dolgoročnih finančnih obveznostih zaradi zadolževanja ter zmanjšanje sklada namenskega premoženja v javnih skladih iz 415.951.843 evrov na 414.106.023 evrov.

SSRS je izkazoval na dan 31. 12. 2022 skupaj 63.865.510 EUR prostega namenskega premoženja, od tega ga je bilo 1 odstotek na vpoglednih računih, 1 odstotek kot depozit pri poslovni banki in 98 odstotka v kratkoročnih depozitih pri upravljavcu sredstev enotnega zakladniškega računa. Zakon o javnih skladih (ZJS-1) namreč v 27. členu opredeljuje, da lahko SSRS likvidnostne presežke oziroma prosta denarna sredstva nalaga zgolj pri upravljavcu sredstev enotnega zakladniškega računa.

Stanje sredstev SSRS je na dan 31. 12. 2022 znašalo 503.694.247 evrov. V primerjavi s stanjem na dan 31. 12. 2022 so se sredstva povečala za tri odstotke, pri čemer je vrednost sklada namenskega premoženja znašala na ta dan 414.106.023 EUR.

**PREDLOG SKLEPA**

Na podlagi četrte alineje 13. člena Zakona o javnih skladih (Uradni list RS, št. 77/08, 8/10 – ZSKZ-B, 61/20 – ZDLGPE in 206/21 – ZDUPŠOP) in drugega odstavka 4. člena Akta o ustanovitvi Stanovanjskega sklada Republike Slovenije, javnega sklada (Uradni list RS, št. 6/11, 60/17, 17/18, 4/19 in 31/21), je Vlada Republike Slovenije sprejela naslednji

S K L E P :

1. Vlada Republike Slovenije je sprejela Letno poročilo Stanovanjskega sklada Republike Slovenije, javnega sklada za leto 2022 z revizorjevim poročilom.
2. V letu 2022 je Stanovanjski sklad Republike Slovenije, javni sklad realiziral presežek odhodkov nad prihodki v višini 21.690.475 EUR. Z upoštevanjem računa finančnih terjatev in naložb ter računa financiranja je realizirano zmanjšanje sredstev na računih v višini 2.550.772 EUR kot rezultat poslovanja z lastnim premoženjem v letu 2022. Vlada Republike Slovenije sprejme odločitev, da ugotovljeni presežek odhodkov nad prihodki predstavlja zmanjšanje namenskega premoženja javnega sklada.

Barbara Kolenko Helbl

GENERALNA SEKRETARKA

Priloga:

* Sklep Nadzornega sveta Stanovanjskega sklada RS sprejet dne 14. 3. 2023,
* Letno poročilo Stanovanjskega sklada Republike Slovenije, javnega sklada za leto 2022 z revizorjevim poročilom in NNJF izjavo

Prejmejo:

* Ministrstvo za solidarno prihodnost ([gp.msp@gov.si](mailto:gp.msp@gov.si) )
* Ministrstvo za finance ([gp.mf@gov.si](mailto:gp.mf@gov.si) )
* Stanovanjski sklad Republike Slovenije, javni sklad ([tajnistvo@ssrs.si](mailto:tajnistvo@ssrs.si) )
* Urad Vlade RS za komuniciranje ([gp.ukom@gov.si](mailto:gp.ukom@gov.si) )
* Služba Vlade RS za zakonodajo ([gp.svz@gov.si](mailto:gp.svz@gov.si) )